AURREKO ATALETAN
Baiezta dezakezu CIAk
ez zuela parte hartu Udoh presidentearen hilketan?
Ez.
Zu zara Millerrek egindakoaren erantzulea.
Guztiei erakutsi zien nola uhertu ukitzen zuen artxibo oro.
Bederatzi operazio aurkitu ditugu. Guztiak itxiko ditut.
Gauzak aldatzen ari dira gure operazioan.
Drogak baino gauza garrantzitsuagoak daude jokoan.
Misioa geldiarazi behar dugu.
Jarri Pluton martxan.
24 ordu dituzu.
TOM CLANCY-REN JACK RYAN
INTELIGENTZIA AGENTZIA ZENTRALA LANGLEY, VIRGINIA
-...hiru urte... -Barkatu eragozpena.
Jack... Zuzendariordea.
Lasai. Etor daiteke nirekin unetxo bat?
-Jakina. -Ederto.
Hartu zure gauzak. Zatoz.
-Ez daukat gauzarik. -Ados, ba zatoz nirekin.
Gela dotore utzi duzue.
PLUTON
-Ziur zaude hemen eseri beharko nukeela? -Bai.
Zeren bila ari naiz?
Plutonekin lotura duen edozeren bila.
BAIMENA BEHARREZKOA
Ez daukat honetarako baimenik, Jack.
Orduak beharko nituzke, agian...
IZENA - JACK RYAN
Bai. Horrek ere balio du.
Lasai, Anonymous.
WAN AI-KIAO SHAN ESTATUA, MYANMAR
Sein jauna.
Zabaldu atea.
Geratu hemen.
-Armadako ontzi batek eraso zintuzten? -Ez dakit ziur armadakoak ziren.
Márquezen lehiakideak akabatu genituen.
Agian gure dirua ez zuen jende egokiak jaso.
-Hitz egin duzu Mexikoko taldearekin? -Ez dut inorekin hitz egin.
Millerrek bulegoa utzi zuenetik, gure bitartekaria izan da taldearekin.
-Axola ez bazaizu... -Itxaroteko eskatuko dizut.
Zertarako?
-Zurekin hitz egin nahi dute. -Nire zenbakia daukate.
Nire familia ikustera noa.
-Ez dakite oraindik bizirik nagoen. -Itxaron.
Ez iezadazu esan zer egin edo noiz.
Ez zara jada nire nagusia.
Ezta zu nirea.
Arrazoi bakarragatik zaude egoera honetan...
Zure familiak operazioa saldu zuelako.
Eta lankide berriek ikusi nahi dutelako
tronua merezi duela uste duen semea.
Ardura gutxiegi zenituela esan ohi zenuen.
Orain botere handiagoa duzu.
Baina lan berria saihesten ari omen zara.
Agian ez duzu behar bezalako kemenik.
Ez dudala kemenik?
Nire aurrean tirokatu dute gure jendea.
Ni naiz ihes egin duena.
Zuk ez duzu guztia ikusi.
Ikusi dudan hori da axola duen bakarra.
Geldi.
AKTIBO
Zer da hau?
Bere profila misio guztietan dago.
Lortu ahal duzun guztia Domingo Chavezi buruz.
JARDUNEKO ZUZENDARIORDEA
Ez atera gela honetatik.
-Jack. -Bai, andrea?
Nora zoaz?
-Bilera bat dut. -Nirekin?
Nire entzunaldia bi egun barru da,
letraduak gogor ari dira lanean
poliziabururik iraindu ez dudala ziurtatzeko.
Laguntza behar dut deklarazioarekin.
Jakina. Lagunduko dizut. Baina kontu bat konpondu behar dut lehenago.
Mexikorekin zerikusia dauka?
Oraindik ez dakit.
Laster jakingo dut.
FORK PARKEA
Jainko maitea.
Ez genekien zer gertatu zen...
Non dago Bennu?
Zuk zer uste duzu?
Alde egin duela diozu? Lastima. Opari bat daukat berarentzat.
Norbait ezkutatzen ari dela dirudi!
-Aita! -Gawa.
Zer da hori?
Eseri. Erakutsiko dizut.
Baina lehenengo,
esadazu,
ondo portatu zara amarekin kanpoan nengoela?
Bai. Eskatu didan guztia egin dut.
-Nonbaitera joan zarete? -Bai.
-Nora joan zarete? -Aireportura.
Ez, Gawa, ez zarete joan.
Baina...
Bazenekin familia batzuek amets bera izan dezaketela?
Zer esan nahi duzu?
Aireportura joan zinela amestu dugu.
Hegazkin hori hartu izan bazenu,
gurekin batera seguru esnatuko zinateke.
Baina amets bat izan zen.
Eta orain errealitateari aurre egin behar diogu.
Ni kanpoan nengoela inon egon zaren galdetzen badizu norbaitek,
esan medikuarenera joan zinela, ados?
Hauxe
Mun da.
Mun oso berezia da ezin duelako hitz egin.
Oso ona da sekretuak gordetzen.
Munduko onena.
-Benetan? -Bai.
Eta hori dela eta, nahi duzuna kontatu diezaiokezu Muni.
Zure lagunei buruz, zure sentimenduei buruz,
edo zure ametsei buruz.
Baita aireportuko ametsari buruz ere.
FORK PARKEA FAIRFAXEKO KONDERRIA
Ezin dut berriz martxan jarri.
Ez dago dirurik.
Sentitzen dut.
Zergatik?
-Jada ez zaitut behar. -Baina zu behar zintuzten.
Nortzuk?
Hori argitu nahi nuke, Domingo.
Domingo Chavez, Los Angeleseko ekialdean 1976ko urtarrilaren 12an jaioa.
Badakit nor naizen.
BUD/S klaseko onena zinen, zure herrialdeari leiala.
Ez pistola buruan jarriko zidan norbait.
Bizitza hori utzi nahi zenuela uste dut.
Thomas Miller.
Ezagun zaizu izena?
Zuzendaria.
Ezagutu zenuen?
Ez.
Walters izeneko CIAko tipo bat zegoen agintean.
Orain argi dut iruzurti bat zela. Zergatik?
CIAko zuzendaria ez delako arduratzen operazioen finantzaketaz.
Halere, Plutoneko artxibo guztiak sinatu zituen Millerrek.
Zer gehiago?
Ezer gutxi.
Zifratuta dago dena.
Baina itzulitakoaren arabera,
munduan zehar operazio berezietako 15 misio egin zenituela dirudi.
Helburu guztiak hilda daude.
Ez dago argi zergatik hil zenituen,
zu zergatik hautatu zintuen ordea, bai.
Baliteke CIAk inoiz izandako agenterik hilgarriena zu izatea.
Begira.
Gorritu egin naiz.
Badakizu zer?
Ez duzu nire laguntza behar. Baina nik zurea behar dut.
Miller uste bezain ustela den argitu behar dut,
eta egia esan,
dudan bakarra zara.
Gose zara?
Gosez akabatzen.
WAN AI-KIAO SHAN ESTATUA, MYANMAR
Sein jauna. Barkatu. Hitzordua zenuen gaur?
Ez. Thaung doktorearekin hitz egin nahi dut unetxo bat.
Jakina, nola ez.
Sein jauna! Pozten naiz zu ikusteaz. Dena ondo?
Hau? Bai, ondo nago.
Mesedez.
Thaung doktorea, duela hiru egun, nire alaba Bennuk sukarra izan zuen.
Haluzinazioak zituen, gertatu ez ziren gauzak ikusi zituen
eta gertatu zirenak ahaztu.
-Agian... -Ez da zu ikustera etortzeaz gogoratzen.
-Ni? -Bai.
Duela hiru egun, nire emaztearekin etorri zen sukarra zuelako.
-Ez nituen ikusi. Benetan diot... -Ez kezkatu.
Ez nago haserre.
Zuk hori frogatzeko dokumenturik ez izateak kezkatzen nau.
Ez dut dokumenturik.
Konponduko dugu.
08:15 inguruan etorri ziren.
Bennuk sukar apur bat zuen.
Zure harreragileari esan beharko diozu.
Jakina.
Eskerrik asko.
Eta norbait galdezka badator,
hobe duzu hori esan,
zeren eta edozerekin mehatxatzen zaituztela ere,
huskeria izango da nik egingo nizukeenaren aldean.
Laburbilduz.
Elkar ulertzen dugu, ezta?
-Irtengo al zara? -Noski.
Bai?
Argituko dut.
Berehala deituko diot Millerri.
Eta hori nahikoa ez bada?
Eta eraso taldea? Gure gizona?
WASHINGTON HIRIA
Chao Fah Sein du izena.
Myanmarreko Silver Lotus Triadako operazio burua da.
Ez daukat harremanetan jartzeko erarik.
Nola ezagutu zenuen?
Duela 14 hilabete sartu nintzen
Márquez kartelean nire lehengusu Marinen bidez.
Kartelek elkarri buruzko informazio gehiago dute guk baino.
Márquezen nahiak betetzeko eskatu zidaten, hau da, lehiakideak akabatzeko.
Emilio azkena zen.
-Orduan deitu zidan Chao Fahk. -Zertarako?
-Egia esan nahi zidan. -Zeri buruz?
Niri buruz.
Nire operazioa triadak kontrolatzen zuela esan zuen.
Eta Washingtonetik zuzentzen gintuen tipoa beraiek ordaintzen zutela.
Sinesten ez nuela esan nionean,
egin ditudan operazio guztien xehetasunak eman zizkidan.
Mexikon?
Mexikon, Iranen, Afganistanen.
Dena zekien.
Aginteko ofizialen izenak, taldeko kideenak. Hildakoenak ere bai.
Operazio horietan zer egiten ari zinela uste zenuen?
Laguntzen ari nintzela.
Agintean dagoenak esaten badizu
helburu bat hiltzeko estatubatuarrak salbatzeko,
hori egiten duzu.
Ez nuen galderarik egin.
Orain dakit erantzun horiek nire gizonak lurperatu zituztela.
Baina zergatik kontaktatu du zurekin?
Utzi nahi duelako.
Frogak hitzeman zizkidan. CIA hasiera baino ez zela esan zuen.
Drogak ere bai.
Triada kartela erabiltzen ari da drogak ez diren zerbaiterako?
-Baduzu frogarik? -Ez.
Morales izeneko ergel batek esan zuen, baina gezurretan ari zela uste dut.
-Baina Chao Fah-z fidatzen zara? -Bai.
Aurrez aurre ikusi nuen, eskua eman eta bere familia seguru zegoela esan nion.
Zergatik? Zergatik arriskatu zara?
Izen batengatik.
Zer izen?
Thomas Miller.
Itxaron. Millerrek dakiena jakin behar dugu.
Jakingo dudala hitzematen dizut.
Bera ospitalera bidali gabe.
-Badakit nor bidali harekin hitz egitera. -Ni bezain haserre dago?
Horretaz ari garela, bai, beti.
Thomas Miller.
James Greer. Hau poza.
-Axola zaizu... -Badut aukerarik?
Zer edaten ari da?
-16 urteko Lagavulina. -Arraioa! Zer ari zara ospatzen?
Garagardoa hartuko dut, baina edalontzi dotore batean.
Zertara etorri zara hona?
-Norbaitekin geratu zara? -Ostegunerokoa.
Bai, ala?
Zer da ostegunerokoa?
Hona etorri, partida ikusi eta nahi dudana edan ohi dut.
Mozkortzen banaiz, hemen egiten dut lo.
Zein arduratsua.
Bai, autoz joateko urrun dago...
Nola du leku horrek izena?
Peregrine Cliff.
Bai. Ez naiz inoiz egon.
Zure festak oso esklusiboak ziren.
-Ez nahita. -Bai. Ordurako,
gonbidapenik ez jasotzera ohituta nengoen.
Esan bezala, ez nuen nahita egiten.
Noski.
Norbaitekin geratu zara?
-Ni? -Bai.
Zurekin.
Zergatik?
-Lanari buruzko galderak ditudalako. -Utzi nuen lana.
Ez da hori entzun dudana.
-Laguntzarik behar duzu? -Nik ez.
Jackek.
Ryanek?
Aitortu beharra dago honek bere trikimailuetako bat dirudiela.
Bai, ezta?
Aurrekoan, lanean ari ginela, zure operazioetako bat aurkitu genuen.
Ez genuen tutik ere ulertu.
Bai? Zein operazio?
Pluton.
Gidatzeko moduan zaude?
Izen hori berriro aipatzen baduzu,
Jack Ryanek larrutik ordainduko du.
Zuk ere bai.
KOKAPEN EZEZAGUNA
Kaka!
Ostia, bero-bero dago.
Zer moduz, zuzendariorde?
Ez nekien erantzungo ote zenuen.
Damutu naiz jada.
Zure laguntza behar dut.
Nola ez.
Hurrengo astera arte, lagunak.
Zer behar duzu?
-Aita. -Barkatu.
ESKOLAKO NEGUKO EMANALDIA
Bai?
James Greer eta Jack Ryan.
Pluton ikertzen ari dira.
-Eta? -Zuri abisua ematen ari naiz.
Horregatik erantzun dut deia.
Ofiziala da?
Ez nazazu deitu ofiziala izan arte.
BIBLIA JAKUE ERREGEA
BANKU-MUGIMENDUAK
Zer arraio gertatzen ari da?
-Entzun... -Zu arduratu behar zinen.
-Hala da. -Orduan?
Chavez desagertu egin da.
Noiz? Zergatik ez didazu esan?
Kontrolpean nuela uste nuen.
Entzunaldiak direla eta, nire izena nonahi dago.
Gauzak lasaitu arte itxarongo zuela uste nuen.
Ba ez dira lasaitu.
Operazioa hondatu da. Hil ninduten ia.
Eta nire jendeak zu izan zarela uste du.
Nola?
Nor bestela?
Hau diru kontua izan da.
Hori zure ardura da.
Eta orain zure kontuetako batera transferitu da dirua.
Bai, baina hori da protokoloa.
Arinegi bota ninduten.
Jack Ryan izan da.
Nor?
Zuzendariorde berria. Kapitolioan egon da.
-Berak itxi zuen. -Nik sinesten badizut ere, haiek ez.
Beraz, operazioa berriro martxan jarri edo alde egin ezazu hortik.
Ez dakit Chavez bizirik dagoen ere.
Bizirik nago.
Zein gozoa.
Nor zen hori?
Eta orain zer?
Dena konponduko dut.
Zazpi gizon hauek
nire familia ziren.
Nire anaiak ziren.
Eta zuk hil zenituen.
Irakurri izenak.
Aurrera.
Irakurri izenak.
Ukitzerik ere ez duzu merezi.
-Entzun, Chavez, nahi duzuna... -Ez.
Kasu egingo didazu.
Eta ni gogor saiatuko naiz
zuri horietako bat ez irentsarazten.
Entzun arretaz egingo duguna.
Jack Ryanekin hitz egingo duzu.
Dakizun guztia kontatuko diozu eta berak dioen guztia egingo duzu.
Eta gero, zer?
Ez dakit. Zer egingo zenuen zuk nirekin proiektua bukatzean?
MEZU BERRIA - NORENA: MILLER Jack Ryan. Ofiziala
OME-REN KONFERENTZIA WASHINGTON HIRIA
Eskerrik asko zuen denbora eta arretagatik hain gai garrantzitsuetan.
Konferentziaz disfrutatzea espero dut.
Mila esker.
Itzela izan da.
Nahiko ondo egon da. Gaixotasunen murrizketa
ingurumen faktoreen ikuspuntutik nabarmentzea nuen.
Cathy?
Kaixo.
-Lan bikaina. -Mila esker. Pozten naiz zu ikusteaz.
Berdin. Beste arrazoiren batengatik izango balitz, hobe.
Ados nago.
Entzun. Ziur nago lanpeturik zaudela,
baina geratu nahi duzu noizbait bazkaltzeko?
Bai, noski.
Primeran. Zurekin harremanetan jarriko gara.
INTELIGENTZIA AGENTZIA ZENTRALA AMERIKETAKO ESTATU BATUAK
Azkenik. Prest zaude?
Azalpenak emateko prest nago.
Non dago Chavez orain?
Ez dakit.
Sinesten diozu?
Zoritxarrez.
Esaten ari dena kontuan izanda, nor sartuta dagoen eta non,
edozer gerta liteke.
Beste norbaiti kontatu behar diogu.
Duela bi egun, Domingo Chavez
nire etxean sartu eta pistola jarri zidan buruan.
Eta gutariko bat da.
Operazio burua.
Pluton operazioa berriro martxan jartzeko eskatu zidan.
-Zein da hori? -Itxi nuen operazioetako bat.
Aipatu nizunetako bat.
-Eta? -Eta Millerrekin lotura zuzena du.
Jauna, uste dut zuzendari ohia
Myanmarreko Silver Lotus Triadaren kontaktua dela.
Hori salaketa larria da.
Miller Chavezen isilpeko operazio taldea arma gisa erabiltzen ari zen.
-Zertarako? -Triadaren lehiakideak akabatzeko.
Boterea kartel mexikar bakar bati emateko,
Silver Lotus triadak
kartelaren azpiegitura bere onerako erabili zezan.
Botere borroka da?
Kartelen bat-egitea arazo bat da, noski...
Jauna, larriagoa izan daiteke.
Chavezen kontaktuaren arabera, triada kartela erabiltzen ari da
drogak baino gauza okerragoetarako.
-Zeri buruz ari zara? -Bateratasuna.
Droga kartel eta erakunde terrorista baten bat-egitea.
Baliabide mugagabeak eta gorroto amaigabea.
Badakigu triada horrek joera terroristarik duen?
Honek ez du horrekin ezta Myanmar herrialdearekin zerikusirik.
Nahi dutena merkatua zabaltzea da.
Myanmarreko triadak erakunde kriminalik iheskorrenetarikoak dira,
eta inoiz ikusi ez dugun moduko boterea daukate.
Batek bakarrik baliabide horiek emango balizkio munduko edozein talderi...
Horri kartelak AEBra duen sarbidea gehitzen badiogu,
edozer garraiatu dezakete.
-Adibidez? -Gizakiak.
Armak.
Bonbaketari suizidak.
Jainko maitea.
Jauna, badakigu mugan egunero atzematen diren drogak
iristen direnen zati bat baino ez direla.
Imajinatu mehatxu terroristak direla.
Non dago Miller?
Gure gizonik onena dugu atzetik.
Eta Chavez hori? Pluton operazioa?
Zoritxarrez, ezin dut Chavez kontrolatu,
baina orain axola duen bakarra bere satorra da, Chao Fah Sein.
Gizon hori Silver Lotus osoko operazioen arduraduna da.
Millerrek berarekin kontaktatzea lortzen badut,
kontaktu baliagarria izango da.
Eta kontaktatzerik ez baduzu? Eta Mexikokoa zuri leporatzen badizute?
Jauna, zuk zeuk esan duzu.
Pluton operazioarekin lotura zuzena dut.
Wright zuzendariari leporatzen badiote,
egotzi niri errua.
Ez nuen horrela hasi nahi, Jack.
Guk ere ez.
Wright Senatuan agertzear dago, CIA garbituko duela hitzemateko.
Hori da, zehazki, egingo duguna.
Milesker, Jack.
Wright zuzendariarekin hitz egin nahi dut.
Jakina, jauna.
Hau konpondu behar duzu.
-Bai, jauna. -Nola egingo duzu?
Halabeharrez ikasi dugu Jackek bere erara egiten dituela gauzak.
Baina hau konpondu dezakeela uste dut.
Ados. Une honetan, ematen dugun irudia da gure kezka.
Ulertzen dut.
Zerbait eskatu nahi dizut.
Okoli presidenteak deitu dit. Lagoseko egoera larriagotu egin da.
Ameh gudalburuak Okoliri leporatu dio
CIAri hilketa antolatzen lagundu izana.
Hori entzun dut.
Okolik gertatutakoa argitu nahi du.
Nola lortu nahi du hori?
Zuk zeuk bisitatzea nahi du.
Ezohiko eskaera da, badakit.
Bereziki entzunaldia kontuan izanda.
Baina mezu egokia bidaltzen du.
CIAko zuzendaria ez dela bolizko dorre batean gordetzen.
Ez, jauna. Ez horixe.
M 23:00etan gaur - Waterfront parkean
Bai?
Bilera gaur da. 23:00etan, Waterfront parkean.
Ondo da.
Etorriko zara?
Ez.
Zergatik?
Ez dut hilko behar duzuna lortu baino lehen.
-Kaixo. -Wright zuzendaria naiz.
-Ade Osoji zara? -Bai.
Lagosera bidaiatu behar dut
Okoli presidentearekin biltzeko,
eta zure ikuspegi sutsua ikusita, lagunduko didazun jakin nahi nuen.
Nola?
Aholkulari gisa. Ikuspuntu politikoa duzu,
eta beharrezko ikuspegi guztiak izan nahiko nituzke.
Eskaera eskertzen dizut, baina pentsatu behar dut.
Luze daramat itzuli gabe.
Ulertzen dut. Arratsaldera arte duzu.
-Wright andrea. -Andrea?
Wright andrea.
Argazki bat, mesedez.
Bilerari hasiera emango diogu.
Wright andrea, zutitu eta altxatu zure eskuineko eskua.
Batzorde honi egia osoa eta egia baino ez esatea hitzematen duzu
-Jainkoaren izenean? -Bai.
Eseri, mesedez.
Henshaw presidenteari, Jennings presidenteordeari
eta batzordeko kideei eskerrak eman nahi dizkiet.
Bizitza profesionala eman dut Estatu Batuen zerbitzura,
baina nire bidea ez zen CIAk esleitzen dizkigun
urruneko tokietako batean hasi,
Queenseko kaleetan baizik.
Nire auzoan, Estatu Batuen mikrokosmos bat genuen.
Eta bakoitzak komunikatzeko era bat zuen.
Batzuetan, horrek istiluak sortzen zituen,
askotan, asmo txarrik gabe.
WATERFRONT PARKEA WASHINGTON HIRIA
Istilu horiei aurre egiten zien pertsona izan nahi nuen.
Horiek ulertu.
Eta istilu horietan bitartekari neutroa izan nahi nuen,
horiek konpondu.
Pluton.
Jarri berriro martxan.
Zertarako? Chavez zegoen tokian jartzeko? Ez.
Nor da Walters? Chavezen nagusia zen?
Walters ez da inor, eta Chavez kontrolatu dezakegu.
-Bere usteak okerrak dira. -Eta zer uste du?
Badakizu zer egin duzun?
Nirekin hitz egitea zenuen operazioak itxi baino lehen.
Nor dago tartean?
Zu, kartela, Chavezen taldea, besterik ez?
Edo gehiago dago?
Babesik gabe horrelako zerbait kontrolatu nezakeela uste duzu?
Ez dirudi kontrolatzen ari zarenik.
Eta ez dirudi babesik duzunik.
Herrialde hau krisian zegoen... dago.
Droga trafikatzaileak hiltzeko aukera zen.
-Horrela engainatu zintuzten? -Zoaz pikutara!
Helburu jakinak hilez gero, emaitzak hitzeman zizkidaten.
Droga trafiko eta krimen gutxiago. Badakizu zer?
-Bete egin zituzten. -Nork?
AEBko gobernuak baino botere gehiago duten interes pribatuek.
Azkenak lehenak izango dira. Jokatu nahi baduzu, egizu...
Partida bukatu baino lehen.
-Trebea zara metaforekin. -Entzun, ergel hori.
Horrela jarraitzen baduzu, akabo.
Norentzat lan egiten duzula uste duzu?
Estatubatuarrentzat.
Jainko maitea.
Benetan sinesten duzu hori, ezta?
Ez duzu estatubatuarrentzat lan egiten,
baimena ematen dizunarentzat baizik.
Eta amaieran, gauza bera gertatzen da beti.
Ez ikusiarena egiten dute guztiek.
Nire erabakiekin, erabaki zailekin, herrialde hau hobetu dut.
Eta berak jakin ez arren, Chavezek ere bai.
Zu bezalakoek nahiago duzue ontziarekin hondoratu.
Lagun zaitzaket. Jarri nazazu harremanetan benetan agintean dagoenarekin.
Biok dakigu dei hori egin bezain laster hilko gintuzketela.
-Zuk badakizu ez dudala martxan jarriko. -Kaka!
Ez dakizu nolakoa den jende hau.
Ziur laster ezagutuko ditudala.
Zer?
Hau diozun bezain serioa bada, begira egongo dira oraintxe.
Zuzen zaude.
Miller.
Miller!
CIAk helburu bera duela uste dut.
Agentzia bakea lortzeko arma dela uste dut.
-Kaixo? -Zure erak ez du funtzionatu.
Nirera saiatuko gara.
Chavez.
Kaka.
Eta arma hau erabiliko dut gardentasunez,
zintzotasunez eta zuzentasunez.
Goazen.
Baina beti dago atzera egiteko denbora,
erakunde hau zergatik sortu zen gogoratzeko.
Bere xedea estatubatuar guztiak babestea da
munduan zehar gailentzen ari den bortizkeria,
zinismo eta lukurreriatik.
Denok nabaritu dezakegu.
Neke sentsazioa,
amore emateko, ahal duguna hartzeko
eta ezer ez egiteko
aukera tentagarria.
Bada,
nik agindu bitartean, ez.
Agintean nagoela, estatubatuarrei ziurtatuko diet
ez dugula amore emango.
Arriskuak hartzeko prest gaudela.
Eta zuek babesteko gogor lan egingo dugula.
Berandu heldu gara.
Orain nire bila etorriko dira.
Azpitituluak: Leire Chertudi
Ikuskatzailea: Ilargi G.